Vi er en familie på fire, med to børn på hhv. 3 og 6 år. Vi havde et super ophold i Marta og Emanuelles lejlighed. Beliggenheden tæt på stranden er noget nær perfekt, specielt hvis man har små børn med.
Det ligger lidt nord for centrum, og man skal regne med 15 min i bus eller gå 7 min til en Metrostation for at komme ind til den centrale del af byen.
Kvarteret, Poble Nou, er meget lokalt, og der er et rigt cafe- og restaurationsliv omkring Rambla del Poble Nou.
Vi brugte også poolen, hvilket var et hit.
Det er en stor lejlighed, og børnene kunne have deres eget værelse at sove i.
Den flotte udsigt over byen kan man specielt nyde om aftenen fra altanen.
Der er Smart tv med Netflix og hurtigt wifi.
Alt i alt meget børnevenligt.
Kontakten med Emanuelle var fin, og meget imødekommende.
Vi kommer gerne igen en anden gang!